**Afgørelse om ikke VVM-pligt i projekt om kystbeskyttelse af trappe ved Knud Strand, Rødding By**

**Screeningsafgørelse**

Skive Kommune har på baggrund af en VVM-screening vurderet, at kystbeskyttelsesprojektet ved Knud Strand ikke vil kunne påvirke miljøet væsentligt, og derfor ikke er VVM-pligtigt.

**Lovgrundlag**

Afgørelsen er truffet efter § 21 i Lovbekendtgørelse nr. 973 af 25. juni 2020 ”Bekendtgørelse af lov om miljøvurdering af planer og programmer og af konkrete projekter (VVM)”. Screeningsskemaet er vedlagt som bilag.

**Begrundelse**

Projektet omfatter erosionssikring af trappe ved Knud Strand i Skive Kommune. Det vurderes, at projektets samlede virkning vil være en beskyttelse mod, at havet nedbryder kysten ved erosion. Projektet vurderes ikke at påvirke arealer udenfor projektafgrænsningen. Projektet er ligeledes tilpasset således, at læsideerosion på arealer udenfor projektområdet undgås.

Projektet erstatter/udbygger den eksisterende beskyttelse af trappen ved at indbygge denne i projektet. Effekten af kystbeskyttelsen vil være beskyttelse af erosion omkring trappe, samt muligheden for forsat at kunne benytte området rekreativt. Trappe er eneste adgang til strand for en længere strækning

Skive Kommune har lagt kriterierne i Miljøvurderingslovens bilag 6 til grund for afgørelsen.

Der er ca. 5,6 km meter til habitatområdet Kås Hoved. Grundet afstand og dimensioner af projektet vurderes der ikke at være eventuelle påvirkninger af habitatområde. Og derfor foretages der **ikke** en særskilt væsentlighedsvurdering efter Kysthabitatbekendtgørelsens § 3, stk. 1.

**Udnyttelse**

Afgørelsen bortfalder, hvis den ikke er udnyttet inden 3 år, jf. lov om miljøvurdering af planer og programmer og af konkrete projekter § 39.

**Offentliggørelse**

Afgørelsen om ikke-vvm pligt indarbejdes i den endelige afgørelse af sagen efter kystbeskyttelsesloven, og offentliggøres i forbindelse hermed.

**Klage**

Afgørelsen kan påklages inden 4 uger. Klagevejledning vedlagt.